Pluoštinė bemerija

Pluoštinė bemerija (Boehmeria nivea) – dilgėlinių (Urticaceae) šeimos, bemerijų (Boehmeria) genties daugiametis augalas. Užauga iki 3 m aukščio, lapai 7-15 cm ilgio ir 6-12 cm pločio žaliu viršumi ir balta apačia. Auga šilto ir drėgno klimato sąlygomis, pakelia šaltesnes žiemas.Ramie or Chinese Nettle fibre, Wild Fibres Plačiai paplitęs Kinijoje ir kitose Rytų Azijos šalyse.Boehmeria nivea - (L.)Gaudich., Plants for a Future Tai vienas iš seniausiai žmonių naudojamų pluoštinių augalų.

 Istorija 

Iš pluoštinės bemerijos pagaminti rūbai aptikti senovės Egipte ir Kinijoje jau 5000 m. pr. m. e.Valerie Steele. Encyclopedia of Clothing and Fashion (Volume 3). Thomson Gale, 2005, p. 292 Bemerijos audiniai taip pat yra naudojami Korėjos tradiciniame kostiume. Po Antrojo pasaulinio karo bemerijos pluoštas buvo plačiai paplitęs dėl palankių pasaulinės prekybos sąlygų.Valerie Steele. Encyclopedia of Clothing and Fashion (Volume 3). Thomson Gale, 2005, p. 81 XXI a. bemerijos auginimas sumažėjęs, ją nukonkuruoja pigesni natūralūs ir sintetiniai pluoštai. 

 Naudojimas 
Pluoštinė bemerija naudojama tekstilei tinkamo pluošto, daugiausiai susikaupusio augalo stiebe, gavybai. Augalai nupjaunami tik prieš ar po žydėjimo ir apdirbami stiebus sutraiškant, kaitinant šarmingame tirpale, perplaunant vandeniu ir džiovinant. Gautas pluoštas gali būti naudojamas siūlų gamybai, iš kurių audžiamos medžiagos ir siuvami rūbai. Savo savybėmis bemerija yra panaši ir gali pakeisti lininį pluoštą.Valerie Steele. Encyclopedia of Clothing and Fashion (Volume 2). Thomson Gale, 2005, p. 256

Daugiausiai pluoštinės bemerijos užauginama Kinijoje, tačiau augalas auginamas ir kitose šalyse: Filipinuose, Brazilijoje, Indijoje ir kitur.

Lapai ir šaknys taip pat gali būti naudojamos maistui.Boehmeria nivea - (L.)Gaudich., Plants for a Future

 Šaltiniai 

Kategorija:Pluoštiniai augalai
Kategorija:Dilgėliniai